**SENSIBILITATEA ȘI MIȘCAREA LA PLANTE**

**SENSIBILITATEA** = proprietatea organismelor vii de a răspunde la stimuli (informații) din mediu: umiditate, săruri minerale, temperatură, forța de gravitație, lumina, etc.

**MIȘCAREA:**

1. **PASIVĂ:** realizată fără consum de energie din partea plantei. Ex: plantele acvatice mișcate de curenții de apă, răspândirea fructelor și semințelor de către vânt, apă sau animale.
2. **ACTIVĂ:** realizată cu consum de energie:
3. **TACTISME:** întâlnite la plante libere (alge) sau celule mobile (spori, gameți). Pot fi: fototactisme (lumină), termotactisme (temperatură) sau chemotactisme (cantitatea de săruri din sol).
4. **TROPISME:** întâlnite la plantele fixate. Sunt influențate de factorii de mediu: fototropisme (lumină), geotropisme (atracția gravitațională), hidrotropisme (apa din sol), chemotropisme (sărurile minerale din sol), tigmotropismul (atingerea sau contactul cu un suport – plantele agățătoare)
5. **NASTII:** determinate de variațiile factorilor de mediu.

- fotonastiile: florile de păpădie se închid la întuneric și se deschid la lumină.

- termonastiile: laleaua se închide la temperaturi scăzute.

- seismonastiile: frunzele de mimoză se strâng la atingere

Experiment: Observarea geotropismului

Pune grâu încolțit într-un ghiveci. După răsărirea plantelor, așează ghiveciul pe orizontală. Ce observi după câteva zile? Fă fotografii.